arnastofnun/IGC-2024 huggingface dataset:
S-266/2007

Mál þetta, sem dómtekið var 18. þ.m., höfðaði lögreglustjórinn á höfuðborgarsvæðinu með ákæru, útgefinni 20. mars 2007, á hendur ákærða, F-kk-þgf A-kk-þgf H-kk-þgf, kt. 000000-0000, Lækjarhvammi 1, Hafnarfirði, fyrir umferðar- og fíkniefnalagabrot, með því að hafa að kvöldi fimmtudagsins 16. nóvember 2006 ekið bifreiðinni TH-852 undir áhrifum tetrahýdrókannabínól um Elliðavatnsveg í Hafnarfirði uns akstri lauk á vegarslóða við Heiðmörk, og á sama tíma haft í vörslum sínum 1,0 g af hassi, sem ákærði framvísaði við leit lögreglu.

Framangreind háttsemi ákærða er talin varða við 1. mgr. 45. gr. a, sbr. 1. mgr. 100. gr. laga nr. 50/1987, sbr. lög nr. 66/2006, og 2. gr., sbr. 5. gr. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Í ákæru er þess krafist að ákærði verði dæmdur til refsingar og til sviptingar ökuréttar samkvæmt 101. og 102. gr. umferðarlaga nr. 50/1987, sbr. 25. gr. laga nr. 44/1993, 2. gr. laga nr. 23/1998, 8. gr. laga nr. 84/2004 og 18. gr. laga nr. 66/2006 og jafnframt er þess krafist að gerð verði upptæk 1,0 g af hassi, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

I.

Mál þetta er dæmt sem játningarmál án frekari sönnunarfærslu samkvæmt 125. gr. laga nr. 19/1991 um meðferð opinberra mála, en ákærði hefur fyrir dómi skýlaust viðurkennt að hafa gerst sek um þá háttsemi, sem honum er gefin að sök í málinu. Telst sannað með þeirri játningu, sem er í samræmi við framlögð sakargögn, að ákærði hafi gerst sek um þá háttsemi sem í ákæru greinir og þar er réttilega færð til refsiákvæða.

II.

Ákærði hefur ekki áður sætt refsingu svo kunnugt sé. Refsing ákærða þykir hæfilega ákveðin sekt í ríkissjóð að fjárhæð 50.000 krónur er ákærði greiði innan fjögurra vikna frá birtingu dómsins, en sæti ella 4 daga fangelsi.

Þá ber að svipta ákærða ökurétti og þykir sviptingartími hæfilega ákveðinn 4 mánuðir frá birtingu dómsins að telja.

Þá skal ákærði sæta upptöku á 1,0 g af hassi er lögregla lagði hald á.

Loks ber að dæma ákærða til að greiða allan sakarkostnað sem nemur 61.258 krónum.

F-kk-nf H. A-kk-nf héraðsdómari kveður dóminn upp.

DÓMSORÐ:

Ákærði, F-kk-nf A-kk-nf H-kk-nf, greiði 50.000 krónur í sekt í ríkissjóð innan fjögurra vikna frá birtingu dómsins, en sæti ella 4 daga fangelsi.

Ákærði skal sviptur ökurétti í 4 mánuði frá birtingu dómsins.

Ákærði sæti upptöku á 1,0 g af hassi er lögregla lagði hald á.

Ákærði greiði sakarkostnað, 61.258 krónur.

F-kk-nf H. A-kk-nf
S-300/2007

Mál þetta, sem dómtekið var 27. þ.m., er höfðað með ákæru lögreglustjórans á höfuðborgarsvæðinu, útgefinni 27. mars 2007, á hendur S-kk-þgf S-kk-þgf, kt. 000000-0000, nú til heimilis að Þingholtsstræti 25 í Reykjavík.

Með ákærunni og að teknu tilliti til afturköllunar á einum lið hennar í þinghaldi 27. þ.m. er höfðað mál á hendur ákærða fyrir eftirtalin brot:

1. Fyrir húsbrot, með því að hafa þann 22. desember 2006 ruðst í heimildarleysi inn í hjólhýsið OJ-577.

Telst þetta varða við 231. gr. almennra hegningarlaga nr. 19/1940.

2. Fyrir húsbrot, með því að hafa að kvöldi þriðjudagsins 30. janúar 2007, brotist inn í hjólhýsið OJ-577, með því að opna læsingar á rúðu í hjólhýsinu og skriðið inn [...].

Telst þetta varða við 231. gr. almennra hegningarlaga nr. 19/1940.“

Í ákærunni er þess krafist að ákærði verði dæmdur til refsingar.

I.

Ákærði hefur fyrir dómi skýlaust viðurkennt að hafa gerst sekur um þá háttsemi sem honum er gefin að sök í ákæru og fólst í því að hann ruddist í tvígang í heimildarleysi inn í hjólhýsi það sem það stóð á Smyrlahrauni í Hafnarfirði. Telst sannað með þeirri játningu og fram komnum sakargögnum að öðru leyti að ákærði hafi með þeim hætti sem lýst er í ákæru brotið gegn því ákvæði almennra hegningarlaga sem þar er vísað til.

II.

Ákærði á nokkurn brotaferil að baki. Hann var með dómi 23. janúar 2004 dæmdur til að sæta 12 mánaða fangelsi fyrir þjófnaðarbrot. Með því broti rauf ákærði skilorð dóms 11. september 2003, en hann var þá dæmdur í 15 mánaða fangelsi, þar af 12 skilorðsbundið til þriggja ára, fyrir þjófnað og brot gegn 219. gr. almennra hegningarlaga. Fram að þeim dómi hafði ákærði með 6 dómum verið sakfelldur fyrir þjófnaðarbrot, en refsingar fyrir þau brot höfðu að mestu verið bundnar skilorði. Þá var ákærði 22. október 2002 fundinn sekur um skjalafals, en ekki gerð sérstök refsing. Eftir 23. janúar 2004 hefur ákærði hlotið þrjá refsidóma, aðallega fyrir þjófnaðarbrot. Þannig var hann dæmdur í 7 mánaða fangelsi með dómi 27. júní 2005, í 30 daga fangelsi 31. maí 2006 og í fjögurra mánaða fangelsi með dómi 16. febrúar á þessu ári, en hann var þá einnig sakfelldur fyrir brot gegn 233. gr. almennra hegningarlaga. Með brotunum sem um var dæmt 27. júní 2005 rauf ákærði skilyrði reynslulausnar sem honum var veitt 14. nóvember 2004 á 150 daga eftirstöðvum refsingar samkvæmt dómi 11. september 2003. Var reynslulausnin tekin upp og dæmd með í málinu, sbr. þá 1. mgr. 42. gr., 60. gr. og 77. gr. almennra hegningarlaga. Hið sama á við um dóminn 16. febrúar sl., en í því máli var um að ræða reynslulausn á 70 daga eftirstöðvum refsingar samkvæmt dómnum frá 27. júní 2005.

Refsing ákærða nú þykir með hliðsjón af sakaferli hans og 77. og 78. gr. almennra hegningarlaga hæfilega ákveðin fangelsi í einn mánuð.

Engan sakarkostnað leiddi af meðferð málsins.

Þ-kk-nf I-kk-nf N-kk-nf héraðsdómari dæmir mál þetta.

D ó m s o r ð :

Ákærði, S-kk-nf S-kk-nf, sæti fangelsi í einn mánuð.

Þ-kk-nf I-kk-nf N-kk-nf
S-345/2007

Mál þetta, sem dómtekið var 2. þ.m., er höfðað með ákæru lögreglustjórans á Suðurnesjum útgefinni 28. mars 2007 á hendur J-kk-þgf E-kk-þgf H-kk-þgf, kt. 000000-0000, Greniteigi 7, Reykjanesbæ, fyrir brot gegn 244. gr. almennra hegningarlaga nr. 19/1940 „með því að hafa í janúar 2007 stolið fjórum hjólböðrum ásamt felgum af bifreiðinni SV-892 þar sem bifreiðin stóð á bifreiðastæði við Flugstöð Leifs Eiríkssonar“.

Í ákæru er þess krafist að ákærði verði dæmdur til refsingar.

Bótakrafa á hendur ákærða, sem sett var fram af lögmanni fyrir hönd eiganda bifreiðarinnar SV-892 og tekin upp í ákæru, var afturkölluð undir rekstri málsins þar sem fullnaðargreiðsla á henni hefur farið fram.

I.

Ákærði hefur fyrir dómi skýlaust viðurkennt að hafa gerst sekur um þá háttsemi, sem honum er gefin að sök í ákæru. Telst sannað með þeirri játningu og framkomnum sakargögnum að öðru leyti að ákærði hafi með þeim hætti sem lýst er í ákæru brotið gegn því ákvæði almennra hegningarlaga sem þar er vísað til.

II.

Ákærði hefur með broti því, sem hann er nú sakfelldur fyrir, unnið sér til refsingar samkvæmt 244. gr. almennra hegningarlaga.

Ákærði sætti árið 2005 sektarrefsingum vegna tveggja umferðarlagabrota. Refsing hans nú þykir hæfilega ákveðin fangelsi í 45 daga. Þykir mega fresta fullnustu hennar og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Engan sakarkostnað leiddi af meðferð málsins.

Þ-kk-nf I-kk-nf N-kk-nf héraðsdómari dæmir mál þetta.

D ó m s o r ð

Ákærði, J-kk-nf E-kk-nf H-kk-nf, sæti fangelsi í 45 daga, en fresta skal fullnustu refsingarinnar og hún falla niður að liðnum tveimur árum frá uppkvaðningui dóms þessa, haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Þ-kk-nf I-kk-nf N-kk-nf
S-397/2007

Mál þetta, sem dómtekið var 26. júní sl., er höfðað með ákæru lögreglustjórans á höfuðborgarsvæðinu 2. maí 2007 gegn J-kk-þgf B-kk-þgf J-kk-þgf, kt. 000000-0000, Smáratúni 4, Álftanesi fyrir líkamsárás. Er honum gefið að sök að hafa að kvöldi laugardagsins 14. október 2006, á veitingarstaðnum Pizzunni, Smiðsbúð 9, Garðabæ, slegið Ö-kk-þf Ó-kk-þf, kt. 000000-0000 þrjú hnefahögg í andlitið og sparkað í höfuð hans með þeim afleiðingum að Ö-kk-nf hlaut nefbrot, blóðnasir og mar á öðrum hlutum höfuðs.

Telur ákæruvaldið þetta varða við 1. mgr. 218. gr. almennra hegningarlaga, sbr. 11. gr. laga nr. 20/1981 og 111. gr. laga nr. 82/1998. Er þess krafist að ákærði verði dæmdur til refsingar.

Af hálfu ákærða er krafist vægustu refsingar.

Fyrir liggur í málinu að ákærði greiddi brotaþola skaðabætur og féll brotaþoli þá frá skaðabótakröfu sinni í málinu.

Ákærði hefur skýlaust játað brot sitt og er það rétt fært til refsiákvæða í ákæru. Ákærði hefur ekki áður hlotið refsingu. Refsing hans þykir hæfilega ákveðin fangelsi í tvo mánuði en fresta skal fullnustu refsingarinnar í tvö ár haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði kostnað sakarinnar sem er 23.200 krónur vegna læknisvottorðs.

G-kk-nf A-kk-nf héraðsdómari kveður upp dóm þennan.

d ó m s o r ð:

Ákærði, J-kk-nf B-kk-nf J-kk-nf, sæti fangelsi í tvo mánuði. Fresta skal fullnustu refsingarinnar og niður skal hún falla að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði kostnað sakarinnar, 23.200 krónur.

G-kk-nf A-kk-nf
S-421/2007

Mál þetta sem dómtekið var í dag er höfðað með ákæru lögreglustjórans á höfuðborgarsvæðinu, útgefinni 8. maí s.l. á hendur H-kvk-þgf M-kvk-þgf, kt. 000000-0000, Þórustíg 6d, Reykjanesbæ fyrir umferðarlagabrot, „með því að hafa ekið bifreiðinni MJ-589, aðfaranótt föstudagsins 30. mars 2007, undir áhrifum áfengis, (vínandamagn í blóði 1,29‰) og svipt ökuréttindum á bifreiðastæði við verslun Esso við Lækjargötu í Hafnarfirði.

Brotið telst varða við 1. mgr., sbr. 3. mgr., 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997.

Þess er krafist að ákærða verði dæmd til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993, 2. gr. laga nr. 23/1998 og 8. gr. laga nr. 84/2004.“

Ákærða sótti ekki þing er mál þetta var tekið fyrir í dag og tilkynnti eigi forföll. Verður málið því dæmt samkvæmt 1. mgr. 126. gr. oml. enda var þess getið í fyrirkalli, sem ákærðu var sjálfri birt á löglegan hátt, að svo mætti fara með málið. Telst ákærða hafa framið brot það sem henni er gefið að sök og verður refsing hennar sem hefur áður sætt sviptingu ökuréttar í 12 mánuði með sátt þann 01.09 2006 fyrir brot gegn 1. sbr. 3. mgr. 45. gr. umferðarlaga auk sviptingar í 6 mánuði frá 1. september 2007 samkvæmt viðurlagaákvörðun frá 5. janúar 2007 hæfilega ákveðin 260.000 króna sekt til ríkissjóðs, en vararefsing sektar 18 daga fangelsi. Ákærða skal svipt ökurétti í 3 ár frá 1. mars 2008. Ákærða greiði 24.787 krónur í sakarkostnað.

L-kvk-nf K-kvk-nf fulltrúi lögreglustjórans á höfuðborgarsvæðinu fór með málið af hálfu ákæruvalds.

Dóm þennan kveður upp S-kk-nf S-kk-nf héraðsdómari.

DÓMSORÐ

Ákærða, H-kvk-nf M-kvk-nf, greiði 260.000 króna sekt til ríkissjóðs innan 4 vikna en vararefsing sektar er 18 daga fangelsi.

Ákærða skal svipt ökurétti í 3 ár frá 1. mars 2008.

Ákærða greiði 24.787 krónur í sakarkostnað.

S-kk-nf S-kk-nf

Rétt endurrit staðfestir.

Héraðsdómur Reykjaness 27.06.2007.
S-540/2007

Mál þetta, sem dómtekið var 24. september sl., var höfðað með ákæru lögreglustjórans á Suðurnesjum, dagsettri 12. júní 2007, gegn M, kt. 000000-0000, [...], ,,fyrir líkamsárás með því að hafa síðdegis 14. nóvember 2006 ráðist á sambýliskonu sína, K, kt. 000000-0000, á þá verandi heimili þeirra, [...], tekið hana kverkataki og hent henni í gólfið svo hún marðist og tognaði á hálsi, baki og yfir bringspölum.

Telst þetta varða við 1. mgr. 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar.”

Ákærði játaði brot sitt skýlaust fyrir dóminum. Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði hefur ekki áður gerst sekur um refsiverðan verknað. Þegar litið er til gagna málsins þykir við ákvörðun refsingar ákærða verða að líta til ákvæða 3. mgr. 70. gr. almennra hegningarlaga nr. 19/1940. Fram er komið að ákærði braut með refsiverðri háttsemi gegn sambýliskonu sinni á sameiginlegu heimili þeirra. Það er mat dómsins að þessar aðstæður hafi aukið á grófleika brots ákærða enda verður að telja að svo nákominn aðili sem sambýliskona er, hafi síður mátt eiga von á slíkri árás frá ákærða. Með hliðsjón af framangreindu þykir refsing ákærða hæfilega ákveðin fangelsi í 2 mánuði. Í ljósi þess að ákærði hefur ekki áður gerst sekur um refsiverðan verknað þykir rétt að fresta framkvæmd refsivistarinnar og ákveða að hún falli niður að liðnum 2 árum, haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Ákærði greiði allan sakarkostnað málsins sem nemur 10.000 krónum samkvæmt sakarkostnaðaryfirliti.

Af hálfu ákæruvaldsins flutti málið J-kk-nf K-x-x M-kk-nf fulltrúi sýslumanns.

A-kvk-nf E-kvk-nf héraðsdómari kveður upp dóm þennan.

D ó m s o r ð:

Ákærði, M, sæti fangelsi í 2 mánuði. Fullnustu refsivistarinnar er frestað skilorðsbundið í 2 ár frá birtingu dómsins að telja og skal hún falla niður að þeim tíma liðnum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 10.000 krónur í sakarkostnað.

A-kvk-nf E-kvk-nf
E-1945/2006

Mál þetta, sem dómtekið var 21. febrúar sl., er höfðað 28. mars 2006 af Efnivið ehf., Kristnibraut 75, Reykjavík gegn Ryn ehf., kt. 520603-3950, Reykjavík.

Dómkröfur

Dómkröfur stefnanda eru þær að stefnda verði gert að greiða stefnanda 99.600 krónur með dráttarvöxtum samkvæmt III. kafla laga um vexti og verðtryggingu nr. 38/2001 frá 10. nóvember 2004 til greiðsludags. Þá er krafist málskostnaðar að mati dómsins.

Dómkröfur stefnda eru þær að hann verði sýknaður af kröfum stefnanda og að stefnandi verði dæmdur til að greiða stefnda málskostnað að skaðlausu.

Málavextir og málsástæður

Málavextir eru þeir að stefnandi gefur út flugblaðið Iceland Express. Í máli þessu krefur stefnandi stefnda um greiðslu reiknings að fjárhæð 99.600 krónur sem útgefinn var 1. nóvember 2004 með gjalddaga 10. nóvember 2004 vegna auglýsingar sem birt var í blaði stefnanda vegna Kaffi Reykajvíkur/Ísbarsins.

Byggir stefnandi kröfur sínar á umræddum reikningi.

Stefndi krefst sýknu af kröfum stefnanda þar sem hann skuldi stefnanda ekkert og sé því um tilefnislausa málshöfðun að ræða. Stefndi hafi greitt fyrir auglýsingar sem hann hafi stofnað til og hafa verið birtar á grundvelli samkomulags aðila.

Niðurstaða

B-kvk-nf Þ-kvk-nf fjármálastjóri stefnda kom fyrir dóm til skýrslugjafar. Bar hún fyrir dómi að samkomulag hefði verið milli stefnanda og stefnda um að stefnandi birti auglýsingu fyrir stefnda í blaði sínu í ágúst 2004. Þá hafi einnig verið samið um að stefnandi birti aðra auglýsingu í næsta blaði þar á eftir. Það hafi hins vegar ekki gengið eftir. Bar B-kvk-nf að stefndi hefði borið fyrir sig að ástæða þess hefði verið sú að greiðsla frá stefnda fyrir fyrri auglýsinguna hefði ekki fundist hjá stefnanda. Hafi stefndi beðið eftir því að síðari auglýsingin birtist en það hafi ekki gerst og þau hafi síðan bara hætt að hugsa um það.

Stefnandi birti hins vegar auglýsingu frá stefnda í blaði sínu sem kom út í janúar 2005. Krefur stefnandi stefnda um endurgjald fyrir þá auglýsingu í máli þessu. Stefndi hafnar greiðsluskyldu og heldur því fram að birting auglýsingar í janúar 2005 hafi ekki verið í samræmi við samkomulag aðila.

Enginn forsvarsmaður stefnanda hefur komið fyrir dóm til skýrslugjafar. Engri skriflegri beiðni stefnda um birtingu auglýsinga í blaði stefnanda er fyrir að fara. Þykir því verða að leggja til grundvallar í málinu framburð B-kvk-ef Þ-kvk-ef um efni samkomulags aðila. Þykir ljóst samkvæmt því að stefnandi hafi brotið samkomulag aðila um birtingu tveggja auglýsinga í tveimur blöðum í röð. Birting auglýsingarinnar í janúarblaði 2005 var, samkvæmt því sem fram hefur komið, algerlega að frumkvæði stefnanda og án samþykkis stefnda. Verður stefndi því ekki krafinn um endurgjald fyrir þá auglýsingu. Óumdeilt er að stefndi greiddi fyrir fyrri auglýsinguna.

Ber því samkvæmt framansögðu að sýkna stefnda af kröfum stefnanda.

Eftir þeirri niðurstöðu ber stefnanda að greiða stefnda málskostnað sem ákveðst 100.000 krónur.

K-kvk-nf J-kvk-nf héraðsdómari kvað upp dóm þennan.

D Ó M S O R Ð

Stefndi, Ryn ehf., skal vera sýkn af kröfum stefnanda, Efniviðs ehf.

Stefnandi greiði stefnda 100.000 krónur í málskostnað.

K-kvk-nf J-kvk-nf
S-1017/2007

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 30. júlí 2007 á hendur K-kk-þgf S-kk-þgf, kt. [...], Vallarási 2, Reykjavík, fyrir brot gegn valdstjórninni, með því að hafa, aðfaranótt laugardagsins 18. nóvember 2006 á bifreiðastæði við Select, Bústaðavegi, Reykjavík:

1. Í lögreglubifreið ýtt við lögreglumanninum Á-kk-þgf S-kk-þgf, sem þar var að skyldustörfum, þannig að hann rak höfuðið í loft bifreiðarinnar.

2. Í kjölfar þess atviks, sem lýst er að ofan, haft uppi hótanir í garð Á-kk-ef en ákærði lét meðal annars þau orð falla að hann myndi koma heim til Á-kk-ef og berja hann.

Þetta er talið varða við 1. mgr. 106. gr. almennra hegningarlaga nr. 19/1940, sbr. lög nr. 101/1976 og 82/1998, nú lög nr. 25/2007.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í apríl 1975. Á árinu 1999 gekkst hann í tvígang undir sáttir vegna brota gegn umferðarlögum. Með vísan til sakaferils ákærða og sakarefni málsins er refsing hans ákveðin fangelsi í fjóra mánuði, sem bundið verður skilorði með þeim hætti er í dómsorði greinir.

D ó m s o r ð :

Ákærði, K-kk-nf S-kk-nf, sæti fangelsi í fjóra mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

S-kk-nf S-kk-nf.
S-1134/2007

Ár 2007, mánudaginn 8. október, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í máli nr. S-1134/2007: Ákæruvaldið gegn R-kk-þgf D-kk-þgf O-kk-þgf, sem dómtekið var samdægurs á grundvelli 125. gr. laga nr. 19/1991 um meðferð opinberra mála.

Ríkissaksóknari höfðaði málið með ákæru útgefinni 31. ágúst 2007 á hendur ákærða, R-kk-þgf D-kk-þgf O-kk-þgf, kt. 000000-0000, Barðastöðum 23, Reykjavík, til refsingar fyrir brot á 1., sbr. 3. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987, með því að hafa aðfaranótt sunnudagsins 14. janúar 2007 ekið bifreiðinni TB-354 undir áhrifum áfengis (1,30‰) og án gilds ökuskírteinis um götur í Reykjavík, uns lögregla stöðvaði för hans á Skólavörðustíg og fyrir brot á 146. gr. almennra hegningarlaga nr. 19/1940, sbr. 5. mgr. 15. gr. lögreglulaga nr. 90/1996, með því að hafa þá gefið upp nafn og kennitölu annars manns, svo sem nánar segir í ákæru.

Með játningu ákærða fyrir dómi, sem samrýmist rannsóknargögnum málsins, er ofangreind háttsemi sönnuð og þykir hún rétt færð til refsiákvæða í ákæru. Samkvæmt sakavottorði gekkst ákærði 31. júlí 2007 undir 51.000 króna sektargreiðslu fyrir fíkniefnalagabrot. Ber því að ákvarða refsingu með hliðsjón af 78. gr. almennra hegningarlaga. Að teknu tilliti til þessa, játningar ákærða og 77. gr. hegningarlaga þykir refsing hæfilega ákveðin fangelsi í einn mánuð, sem bundið skal skilorði eins og greinir í dómsorði, sem og 145.000 króna sekt í ríkissjóð, sem ákærði greiði innan fjögurra vikna frá dómsuppsögu, en sæti ella fangelsi í tíu daga. Þá ber að kröfu ákæruvaldsins og með vísan til 101. og 102. gr. umferðarlaga að svipta ákærða ökurétti í eitt ár frá dómsuppsögu að telja. Loks ber samkvæmt 1. mgr. 165. gr. laganna um meðferð opinberra mála að dæma hann til greiðslu 23.892 króna sakarkostnaðar.

D-kvk-nf Ö-kvk-nf V-kvk-nf fulltrúi Lögreglustjórans á höfuðborgarsvæðinu sótti málið af hálfu ákæruvaldsins.

DÓMSORÐ:

Ákærði, R-kk-nf D-kk-nf O-kk-nf, sæti fangelsi í einn mánuð, en fresta skal fullnustu refsingarinnar og hún falla niður að liðnum tveimur árum frá dómsuppsögu haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði, greiði 145.000 króna sekt til ríkissjóðs innan fjögurra vikna frá dómsuppsögu, en sæti ella fangelsi í tíu daga.

Ákærði er sviptur ökurétti í eitt ár frá dómsuppkvaðningu að telja.

Ákærði greiði 23.892 krónur í sakarkostnað.

J-kk-nf J-kk-nf
S-1214/2006

Ár 2007, miðvikudaginn 31. janúar, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í máli nr. S-1214/2006: Ákæruvaldið gegn G-kk-þgf G-kk-þgf, sem dómtekið var samdægurs sem játningarmál samkvæmt 125. gr. laga nr. 19/1991 um meðferð opinberra mála.

Lögreglustjórinn í Reykjavík höfðaði málið með ákæru útgefinni 5. september 2006 á hendur ákærða, G-kk-þgf G-kk-þgf, kt. 000000-0000, heimilislausum, til refsingar fyrir þjófnað samkvæmt 244. gr. almennra hegningarlaga nr. 19/1940, með því að hafa, sunnudaginn 18. júní 2006, stolið ostaköku að verðmæti 1.029 krónur í verslun Nóatúns við Hringbraut 121 í Reykjavík.

Með játningu ákærða fyrir dómi, sem samrýmist rannsóknargögnum málsins, er framangreind háttsemi sönnuð og þykir hún rétt færð til refsiákvæða í ákæru.

Ákærði er 56 ára. Samkvæmt sakavottorði hlaut hann sektardóma 5. apríl 2000 og 19. maí 2004 fyrir þjófnaði. Þá gekkst hann undir viðurlagaákvörðun 27. apríl 2005, einnig fyrir þjófnað og var gert að greiða 10.000 króna sekt. Ákærði var enn sakfelldur fyrir þjófnað, nú 7. nóvember 2005 og hlaut þá 30 daga fangelsi, skilorðsbundið tvö ár frá dómsuppsögudegi. Með broti því, sem ákærði er sakfelldur fyrir í máli þessu, hefur hann rofið skilorð síðastnefnds dóms. Ber því samkvæmt reglum 60. gr. almennra hegningarlaga, sbr. 7. gr. laga nr. 22/1955, að taka upp þann dóm og dæma með þessu máli. Að þessu gættu og með hliðsjón af 77. gr. almennra hegningarlaga og sakaferli ákærða að öðru leyti þykir refsing hæfilega ákveðin fangelsi í tvo mánuði, sem eftir atvikum þykir rétt að skilorðsbinda eins og nánar greinir í dómsorði.

E-kk-nf E. L-kk-nf fulltrúi lögreglustjóra sótti málið af hálfu ákæruvaldsins.

DÓMSORÐ:

Ákærði, G-kk-nf G-kk-nf, sæti fangelsi í tvo mánuði, en fresta skal fullnustu refsingarinnar og hún falla niður að liðnum tveimur árum frá dómsuppsögu haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

J-kk-nf J-kk-nf